为下列古文添加标点：
骥亦委城南奔白太祖曰本欲以死固守姚耸夫及城便走人情沮败不可复禁上大怒使建威将军郑顺之杀耸夫于寿阳耸夫吴兴武康人勇果有气力宋世偏裨小将莫及始随到彦之北伐与虏遇耸夫手斩托跋焘叔父英文特勤首焘以马百匹赎之以骥为通直郎射声校尉世祖征虏咨议参军十七年出督青冀二州徐州之东莞东安二郡诸军事宁远将军青冀二州刺史在任八年惠化著于齐土自义熙至于宋末刺史唯羊穆之及骥为吏民所称咏
答案：骥亦委城南奔，白太祖曰：「本欲以死固守，姚耸夫及城便走，人情沮败，不可复禁。」上大怒，使建威将军郑顺之杀耸夫于寿阳。耸夫，吴兴武康人。勇果有气力，宋世偏裨小将莫及。始随到彦之北伐。与虏遇，耸夫手斩托跋焘叔父英文特勤首，焘以马百匹赎之。

以骥为通直郎，射声校尉，世祖征虏咨议参军。十七年，出督青冀二州徐州之东莞东安二郡诸军事、宁远将军、青冀二州刺史。在任八年，惠化著于齐土。自义熙至于宋末，刺史唯羊穆之及骥，为吏民所称咏